Гулаб

**Гулаб** (Columba livia) - вид птица.

## Изглед
Должината на гулабот изнесува 32-34 cm, распонот на крилјата околу 63&nbsp;cm, должината на опашката 10&nbsp;cm, а тежи околу 330 гр. Женката е нешто помала од мажјакот. Во својата основна форма е со сива боја и зелени и виолетови одблесоци на главата и вратот, но градските форми се појавуваат во најразлични бои. На крилјата се наоѓаат две црни ленти и еден обоен црн прстен околу вратот. На долниот дел од грбот се наоѓаат посветли пердуви. Женката е со нешто посветла боја и има значително помал сјај на градите и вратот. Со помош на зашилените крилја гулабот лета вешто и брзо.

## Исхрана
мини|Домашни гулаби се хранат со пченица
Гулабот се храни со зрна од житарици, коров, репки, моркови, грашок и лен. Иако за време на сеидбата, гулабите јадат жито или друг житни растенија, тие јадат многу повеќе семки од различни видови на коров, на коишто им придаваат предност дури и кога имаат избор, затоа гулабите се покорисни од она што се мисли.

## Размножување

Додека дивите варијанти на гулаби гнездата ги градат на стрмни карпи, градските гулаби за таа цел користат мостови, издадености над прозорци и слични градби. Женката до трипати годишно снесува во гнездото по две јајца. Двата родители седат на јајцата и се грижат за младите птички. Исто така, тие остро го бранат подрачјето на гнездење и ги бркаат сите натрапници, клукајќи со клунот. Откако ќе се спарат, мажјаците и женките остануваат заедно до крајот на животот.

## Распространетост
Го има во Јужна Европа, Југозападна Азија и Северна Африка.

## Гулабот во уметноста и во популарната култура
### Гулабот како тема во книжевноста
* „Тројцата браќа и гулабицата“ - кавкаска народна приказна.
* „Гулабот и гулабицата“ (српски: *Голуб и голубица*) - српска народна песна.
* „Трошки од кифла“ — кус расказ за деца на ангискиот писател Доналд Басет од 1967 година.
* „Чавката, гулабот и капетанот“ - песна на рускиот поет Владимир Ерл од 1969 година.
* „Јорданската гулабица“ - песна на рускиот поет Сергеј Есенин од 1918 година.
* „Орелот и гулабот“ - песна на Јохан Волфганг Гете.
* „Гулабот“ - книга на германскиот писател Патрик Зискинд.
* „Голаб на барикада“ — песна на македонскиот поет Славко Јаневски.
* „Гулаби“ — песна во проза на македонскиот поет Блаже Конески.
* „Гулабици“ — песна на македонскиот поет Јован Котески.
* „Касида за мрачните гулаби“ (шпански: *Casida de las palomas oscuras*) - песна на шпанскиот поет Федерико Гарсија Лорка.
* „Гулаби“  — песна на македонскиот поет Матеја Матевски.
* „Заспивалка на гулабицата“ — песна на македонскиот писател Видое Подгорец.
* „Градот на гулабите“ - книга на македонскиот писател Александар Поповски.
* „Поштенски гулаб“ - збирка поезија на чешкиот поет Јарослав Сајферт од 1929 година.
* „Гулаби“ — брзозборка на македонскиот писател Јован Стрезовски.
* „Летачот“ - краток расказ на македонскиот писател Јован Стрезовски.
* „Смртта на гулабите“ - расказ на рускиот писател Јуриј Трифонов.

### Гулабот како тема во музиката
* „Кога плачат гулабите“ (*When Doves Cry*) - песна од албумот „Пурпурен дожд“ (*Purple Rain*) на американскиот пејач Принс (*Prince*) од 1984 година.
* „Синиот гулаб“ (*Plavi golub*) - песна на хрватската рок-група „Азра“ (*Azra*) од 1983 година.

### Гулабот како тема во филмот
* „Еден гулаб седеше на гранка и си размислуваше за постоењето“ (*En duva satt på en gren och funderade på tillvaron*) - филм на режисерот Рој Андерсон од 2014 година.

## Наводи

*
Категорија:Птици
Категорија:Незагрозени видови според МСЗП
Категорија:Таксони опишани од Јохан Фридрих Гмелин